text: Elever kæmper om at blive Danmarks bedste i madkundskab
  31 marts 2016 kl. 15.30
  Hjemkundskab er blevet til madkundskab i Folkeskolen. Og torsdag kæmpede 12 hold elever om at blive Danmarks bedste i madkamp.
  6.a fra Fælleskolen Hammelev Sct.Severin i Haderslev var et af de 12 hold, der var i finalen til Danmarkmesterskabet i madkundskab.
  - Det er helt vildt fedt, og det har også knyttet os tættere sammen som klasse, siger Sofie Lassen og Carl Grønfeldt fra Fællesskolen Hammelev Sct.Severin.
  Danmarksmesterskabet foregik i Odense og temaet i år var mælk. Eleverne blev bedømt på deres retter med mælkeprodukter, men også på præsentationen af dem.
  For madkamp er et undervisningsforløb, der ikke alene har til formål at vække appetitten og madlavningsinteressen hos eleverne i folkeskolen, men også træne dem i at være opfindsomme i et køkken og bruge deres kreativitet
  Kulminationen på madkampen var dagens mesterskab.
  